টিমথি শালামে

টিমথি শালামে বা তিমতে শালামে (ফরাসি: Timothée Hal Chalamet, উচ্চারণ: [timɔte ʃalamɛ]; জন্ম: ২৭শে ডিসেম্বর ১৯৯৫) হলেন একজন মার্কিন–ফরাসি অভিনেতা। তিনি একটি একাডেমি পুরস্কার, তিনটি গোল্ডেন গ্লোব পুরস্কার ও তিনটি বাফটা পুরস্কারের জন্য মনোনয়নসহ বিভিন্ন প্রশংসা কুড়িয়েছেন। তিনি টেলিভিশনে কিশোর অভিনয়শিল্পী হিসেবে তাঁর কর্মজীবন শুরু করেন। ২০১২ সালে হোমল্যান্ড টিভি ধারাবাহিক দিয়ে টিমথি দর্শকদের নজরে আসেন। ২০১৪ সালে জেসন রাইটম্যানের হাস্যরসাত্মক নাট্যধর্মী চলচ্চিত্র মেন, উইমেন অ্যান্ড চিলড্রেন দিয়ে তাঁর চলচ্চিত্রে অভিষেক ঘটে এবং একই বছর ক্রিস্টোফার নোলানের কল্পবিজ্ঞান চলচ্চিত্র ইন্টারস্টেলারে অভিনয় করেন। শালামে লুকা গোয়াদান্নিনোর কামিং-অব-এজ ফিল্ম কল মি বাই ইয়োর নেমে (২০১৭) একজন প্রেমার্ত কিশোরের প্রধান ভূমিকায় অভিনয়ের মাধ্যমে আন্তর্জাতিক মনোযোগে আসেন, যা তাঁকে শ্রেষ্ঠ অভিনেতা বিভাগে একাডেমি পুরস্কারের জন্য মনোনীত করে। গ্রেটা গারউইগের লেডি বার্ড (২০১৭) এবং লিটল উইমেন (২০১৯) চলচ্চিত্রে সহায়ক ভূমিকার পাশাপাশি তিনি ফেলিক্স ফান গ্রুনিনিয়ানের জৈবনিক চলচ্চিত্র বিউটিফুল বয়ে (২০১৮) মাদকাসক্ত নিক শেফ চরিত্রে এবং গোয়াদান্নিনোর প্রণয়ধর্মী লোমহর্ষক চলচ্চিত্র বোন্স অ্যান্ড অল (২০২২)—যেটি শালামের নিজের প্রযোজনা—একজন তরুণ নরখাদকের ভূমিকায় অভিনয় করেছেন। এরপর শালামে বড় নির্মাণব্যয়ের চলচ্চিত্রেও কাজ শুরু করেন, তন্মধ্যে দ্যনি ভিলনোভের কল্পবিজ্ঞান চলচ্চিত্র ডিউন: প্রথম (২০২১) ও দ্বিতীয় খণ্ডে (২০২৪) পল অ্যাট্রাইডিজ চরিত্রে এবং পল কিঙের সংগীতধর্মী অলীক ওয়াঙ্কা (২০২৩) চলচ্চিত্রে উইলি ওয়াঙ্কার ভূমিকায় অভিনয় করে ব্যাপকভাবে সমাদৃত হয়েছেন। মঞ্চে শালামে ২০১৬ সালে জন প্যাট্রিক শ্যানলির আত্মজীবনীমূলক নাটক প্রডিগাল সানে অভিনয় করে ড্রামা লীগ পুরস্কারের মনোনয়ন লাভ করেন এবং লুসিল লর্টেল পুরস্কার জেতেন। পর্দার বাইরে তিনি একজন যৌন প্রতীক ও ফ্যাশন আইকন হিসেবে সুপরিচিত। শালামে লুকা গুয়াদাইনিনোর প্রণয়ধর্মী নাট্য কল মি বাই ইওর নেম চলচ্চিত্রের সাথে তিন বছর ধরে সম্পৃক্ত ছিলেন। আন্দ্রে আসিমানের একই নামের উপন্যাস অবলম্বনে নির্মিত ছবিটিতে তিনি কেন্দ্রীয় চরিত্রে অভিনয় করেন। ছবিটি এলিও নামের এক তরুণকে ঘিরে আবর্তিত, যে ১৯৮০-এর দশকে ইতালিতে বসবাস করতো ও অলিভার (আর্মি হ্যামার) নামে এক বিশ্ববিদ্যালয় শিক্ষার্থীর প্রেমে পড়ে। এই ছবিতে কাজ করার প্রস্তুতি হিসেবে শালামে ইতালীয় ভাষা ও গিটার বাজানো শিখেন এবং পিয়ানো বাজাতেন। ২০১৭ সালে সানড্যান্স চলচ্চিত্র উৎসবে ছবিটি প্রদর্শিত হলে শালামের অভিনয় প্রশংসিত হয়। এম্পায়ার-এর অলি রিচার্ডস লিখেন, "ছবিতে সকলের অভিনয় ছিল দুর্দান্ত, শালামে কাজ দেখে মনে হচ্ছিল বাকিরা অভিনয় করছে। তিনি একাই ছবিটিকে অবশ্য দর্শনীয় করতে পারতেন।" দ্য হলিউড রিপোর্টার-এর জন ফ্রচ লিখেন, "একই বছরে আর কোন অভিনয়ই এতো আবেগঘন, শারীরিক ও বুদ্ধিভিত্তিক দিক থেকে জীবন্ত মনে হয় নি" এবং শালামের অভিনয় সাময়িকীটির সেই বছরের সেরা অভিনয়ের তালিকায় স্থান দেয়। দ্য নিউ ইয়র্ক টাইমসও তাদের বর্ষসেরা অভিনেতার তালিকায় শালামের নাম অন্তর্ভুক্ত করে। কল মি বাই ইওর নেম ছবিতে তার কাজের জন্য শালামে শ্রেষ্ঠ নাট্য অভিনেতা বিভাগে গোল্ডেন গ্লোব পুরস্কার, এবং শ্রেষ্ঠ অভিনেতা বিভাগে একাডেমি পুরস্কার, বাফটা পুরস্কার ও স্ক্রিন অ্যাক্টরস গিল্ড পুরস্কারের মনোনয়ন লাভ করেন। তিনি অস্কারের ইতিহাসে শ্রেষ্ঠ অভিনেতা বিভাগে জন্য তৃতীয় সর্বকনিষ্ঠ মনোনীত অভিনেতা এবং ১৯৩৯ সালের পর সর্বকনিষ্ঠ। ২০১৭ সালে শালামে গ্রেটা গারউইগের লেডি বার্ড ও স্কট কুপারের পশ্চিমা ধাঁচের হস্টাইলস ছবিতে পার্শ্ব চরিত্রে এবং পরের বছর তিনি নাট্যধর্মী বিউটিফুল বয় ছবিতে নেশাসক্ত কিশোর চরিত্রে অভিনয় করে শ্রেষ্ঠ পার্শ্ব অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। শালামে ইংরেজিতে তাঁর নামের উচ্চারণ করেন /ˈtɪməθi ˈʃæləmeɪ/ TIM-ə-thee SHAL-ə-may। ফরাসিতে তাঁর নামের উচ্চারণ [timɔte ʃalamɛ], যা তাঁর মতে “প্রকৃত উচ্চারণ”। কিন্তু ইংরেজি বলাকালীন তিনি তাঁর নামের ইংরেজায়িত ধরনটি ব্যবহার করেন। কেননা তিনি অন্যদের ফরাসিসুলভ উচ্চারণ করতে চাওয়াকে “সত্যিই ভানপূর্ণ” এবং “অতি বাধ্যবাধকতা” বলে মনে করেন। এই ফরাসি ব্যক্তিনামটির বাংলা প্রতিবর্ণীকরণে উইকিপিডিয়া:বাংলা ভাষায় ফরাসি শব্দের প্রতিবর্ণীকরণে ব্যাখ্যাকৃত নীতিমালা অনুসরণ করা হয়েছে। বিভিন্ন তথ্যসূত্র: Drell, Cady (জুলাই ১৩, ২০১৮)। "This Week in Timothée Hal Chalamet, July 13 Edition"। Marie Claire (ইংরেজি ভাষায়)। মার্চ ২৭, ২০১৯ তারিখে মূল থেকে আর্কাইভ করা। সংগ্রহের তারিখ মার্চ ২৩, ২০১৯। ...from France, where incidentally, Timothée Chalamet's father was born. (That’s why Timmy has dual citizenship and speaks fluent French...  "Oscars: Hollywood s'arrache Timothée Chalamet, un Franco-Américain de 22 ans"। L'Express (ফরাসি ভাষায়)। মার্চ ৪, ২০১৮। মার্চ ২২, ২০১৯ তারিখে মূল থেকে আর্কাইভ করা। সংগ্রহের তারিখ মার্চ ২৩, ২০১৯।  "Rencontre avec Timothée Chalamet, "the next big thing" du cinéma hollywoodien"। Les Inrocks (ফরাসি ভাষায়)। জুন ১৩, ২০১৮ তারিখে মূল থেকে আর্কাইভ করা। সংগ্রহের তারিখ মার্চ ২৩, ২০১৯।  "Dans quels cas un enfant est-il Français ?"। www.service-public.fr (ফরাসি ভাষায়)। মার্চ ২৩, ২০১৯ তারিখে মূল থেকে আর্কাইভ করা। সংগ্রহের তারিখ মার্চ ২৩, ২০১৯।  "Don't Talk | Armie Hammer and Timothée Chalamet from CALL ME BY YOUR NAME"। ইউটিউব। Alamo Drafthouse। নভেম্বর ২৭, ২০১৭। সেপ্টেম্বর ১১, ২০২০ তারিখে মূল থেকে আর্কাইভ করা। সংগ্রহের তারিখ জানুয়ারি ১৩, ২০১৮।  "Timothée Chalamet on His Dream Roles and 'Homeland'"। Teen Vogue। অক্টোবর ১, ২০১৪। ফেব্রুয়ারি ১৬, ২০১৯ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ১৭, ২০১৯।  Barrett, Devin (ফেব্রুয়ারি ৬, ২০১৮)। "Timothée Chalamet by Frank Ocean"। V Man। ফেব্রুয়ারি ১৭, ২০১৯ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ১৭, ২০১৯।  "Timothée Chalamet"। গোল্ডেন গ্লোব। সেপ্টেম্বর ১৯, ২০১৮ তারিখে মূল থেকে আর্কাইভ করা। সংগ্রহের তারিখ ২৭ ডিসেম্বর ২০১৮।  রাউপ, জর্ডান (মে ২৩, ২০১৬)। "Michael Stuhlbarg, Armie Hammer & More Leading Luca Guadagnino's 'Call Me By Your Name'"। দ্য ফিল্ম স্টেজ। সেপ্টেম্বর ১৯, ২০১৮ তারিখে মূল থেকে আর্কাইভ করা। সংগ্রহের তারিখ ২৭ ডিসেম্বর ২০১৮।  ভিভারেল্লি, নিক (ফেব্রুয়ারি ১৩, ২০১৭)। "Berlinale: Luca Guadagnino on Why 'Call Me by Your Name' Strikes Such Deep Chords"। ভ্যারাইটি। সেপ্টেম্বর ১৯, ২০১৮ তারিখে মূল থেকে আর্কাইভ করা। সংগ্রহের তারিখ ২৭ ডিসেম্বর ২০১৮।  ম্যাকনাহে, ম্যাথু (জুন ২, ২০১৭)। "Timothée Chalamet"। ইন্টারভিউ। জুন ১৬, ২০১৮ তারিখে মূল থেকে আর্কাইভ করা। সংগ্রহের তারিখ ২৭ ডিসেম্বর ২০১৮।  "Call Me By Your Name Reviews"। মেটাক্রিটিক। সেপ্টেম্বর ১৯, ২০১৮ তারিখে মূল থেকে আর্কাইভ করা। সংগ্রহের তারিখ ২৭ ডিসেম্বর ২০১৮।  গ্রিন, স্টিভ (জানুয়ারি ২১, ২০১৭)। "Sundance 2017 IndieWire Critics Poll Results: Best Lead Performance"। ইন্ডিওয়্যার। সেপ্টেম্বর ১৯, ২০১৮ তারিখে মূল থেকে আর্কাইভ করা। সংগ্রহের তারিখ ২৭ ডিসেম্বর ২০১৮।  রিচার্ডস, অলি (অক্টোবর ২৩, ২০১৭)। "'Call Me By Your Name' Review"। এম্পায়ার। সেপ্টেম্বর ১৯, ২০১৮ তারিখে মূল থেকে আর্কাইভ করা। সংগ্রহের তারিখ ২৭ ডিসেম্বর ২০১৮।  "Hollywood Reporter Film Critics Pick the 13 Best Performances of the Year"। দ্য হলিউড রিপোর্টার। ডিসেম্বর ১৩, ২০১৭। সেপ্টেম্বর ১৯, ২০১৮ তারিখে মূল থেকে আর্কাইভ করা। সংগ্রহের তারিখ ২৭ ডিসেম্বর ২০১৮।  স্কট, এ.ও.; মরিস, ওয়েসলি (ডিসেম্বর ৭, ২০১৭)। "The 10 Best Actors of the Year"। দ্য নিউ ইয়র্ক টাইমস। সেপ্টেম্বর ১৯, ২০১৮ তারিখে মূল থেকে আর্কাইভ করা। সংগ্রহের তারিখ ২৭ ডিসেম্বর ২০১৮।  "The 90th Academy Awards (2018) Nominees and Winners"। একাডেমি অব মোশন পিকচার আর্টস অ্যান্ড সায়েন্সেস (AMPAS)। মার্চ ১০, ২০১৮ তারিখে মূল থেকে আর্কাইভ করা। সংগ্রহের তারিখ ২৭ ডিসেম্বর ২০১৮।  Haylock, Zoe (ফেব্রুয়ারি ২৩, ২০১৮)। "Timothee Chalamet - Oscars: 11 of 2018's Historic Nominees"। দ্য হলিউড রিপোর্টার। সেপ্টেম্বর ১৯, ২০১৮ তারিখে মূল থেকে আর্কাইভ করা। সংগ্রহের তারিখ ২৭ ডিসেম্বর ২০১৮।  মেরি, স্টেফানি; ইয়ার, এমিলি (ডিসেম্বর ১১, ২০১৭)। "Golden Globes nominations 2018: Complete list of nominations"। দ্য ওয়াশিংটন পোস্ট। ফেব্রুয়ারি ২০, ২০১৮ তারিখে মূল থেকে আর্কাইভ করা। সংগ্রহের তারিখ ২৭ ডিসেম্বর ২০১৮।  নর্ডিক, কিম্বার্লি (জানুয়ারি ২১, ২০১৮)। "SAG Awards: Complete List of Winners"। দ্য হলিউড রিপোর্টার। মার্চ ২৪, ২০১৯ তারিখে মূল থেকে আর্কাইভ করা। সংগ্রহের তারিখ ২৭ ডিসেম্বর ২০১৮।  "BAFTA Awards: 2018 Complete Winners List"। ভ্যারাইটি। ফেব্রুয়ারি ১৮, ২০১৮। ফেব্রুয়ারি ২০, ২০১৮ তারিখে মূল থেকে আর্কাইভ করা। সংগ্রহের তারিখ ২৭ ডিসেম্বর ২০১৮।  কন, এরিক (সেপ্টেম্বর ২, ২০১৭)। "Saoirse Ronan Scores Her Greatest Role In Greta Gerwig's Winning Directorial Debut 'Lady Bird' — Review"। ইন্ডিওয়্যার। সেপ্টেম্বর ১৯, ২০১৮ তারিখে মূল থেকে আর্কাইভ করা। সংগ্রহের তারিখ ২৭ ডিসেম্বর ২০১৮।  "Golden Globe Nominations: Complete List"। ভ্যারাইটি। ডিসেম্বর ৬, ২০১৮। সংগ্রহের তারিখ ২৭ ডিসেম্বর ২০১৮।  উইকিমিডিয়া কমন্সে টিমথি শালামে সংক্রান্ত মিডিয়া রয়েছে। টুইটারে টিমথি শালামে ইন্টারনেট মুভি ডেটাবেজে টিমথি শালামে  (ইংরেজি)